UEA ne kontentas pri sia nova retejo
#000000
La longe atendataj nova retejo kaj administra sistemo de UEA laŭ la plej freŝa limdato devis ekfunkcii en septembro, sed tio ne okazis. Laŭ informoj de Libera Folio, la estraro de UEA trovas la sistemon mankohava kaj ne pretas akcepti ĝin en ĝia nuna stato.
#000001
Renovigo de la retejo de UEA estas la unua prioritato de la asocio ekde 2013.
#000002
Pasis pli ol naŭ jaroj post kiam reteja renovigo estis difinita kiel prioritata tasko de UEA. Dum la jaroj multaj limdatoj pasis, sed nova retejo ne aperis. Tiel okazis denove en septembro, kiam laŭ la plej freŝa raporto finfine devis esti ŝaltita la nova sistemo, kiun ekde marto 2019 prilaboras TEJO.
#000003
Laŭ informoj de Libera Folio, la kaŭzo de la nuna prokrasto estas, ke la mendinto, UEA, trovas la rezulton de la ĝisnuna laboro de TEJO mankohava. UEA ne pretas transpreni la respondecon pri la retejo kaj la administra sistemo Akso, antaŭ ol ili plenumas la minimumajn postulojn de la asocio.
#000004
La estraro de TEJO ne volis komenti la staton de la reteja projekto, kiam Libera Folio kontaktis la estraron la 5-an de oktobro. Same silentas la estraro de UEA. Laŭ estrarano François Lo Jacomo tro fruas ion diri:
#000005
– La estraro nenion findecidis. Pliaj laborkunsidoj estos necesaj: la estraro informos, kiam oportunos. Bonvolu pacienci.
#000006
Laŭ kontrakto subskribita de UEA kaj TEJO en marto 2019, la preta sistemo devis esti liverita en novembro 2020. Post kiam pasis la limdato kaj elĉerpiĝis la mono ĝis nun pagita de UEA, TEJO financis la laboron el propraj rimedoj. Tiuj rimedoj siavice grandparte venis el EU-subvencioj. Ĉi-jare TEJO tamen ne ricevis la buĝetitan subvencion.
#000007
Manke de subvencioj la reteja projekto nun kaŭzas al TEJO nur elspezojn, kaj estus pli favore liberiĝi de ĝi, transdonante la respondecon pri la plua evoluigo de la retejo kaj la administra sistemo Akso al UEA.
#000008
Tamen ĝis nun la du asocioj ne sukcesis interkonsenti pri la pluaj paŝoj. Laŭ informoj de Libera Folio, UEA postulas plian prilaboron de la sistemo antaŭ ol pagi la restantan parton de la interkonsentita sumo. TEJO siavice opinias la sistemon uzebla, eĉ se ĝi estas kelkrilate mankohava.
#000009
Ĝis la fino de 2019 UEA jam pagis 70 000 eŭrojn por la reteja projekto – parte al TEJO, parte al pli frua respondeculo. Post tio, preskaŭ nenio estis elspezita el la rezervo ”Reteja renovigo”. El la originaj 100 000 eŭroj fine de 2021 restis en la konto 27 838 eŭroj kaj 22 cendoj.
#000010
La kontrakto inter UEA kaj TEJO ne estas publika, kaj tial ne klaras, kiom da mono UEA laŭ TEJO ankoraŭ devus pagi, nek kiom UEA jam pagis al TEJO. Tamen evidente temas pri dekmiloj da eŭroj.
#000011
La tuta kosto de la projekto por UEA laŭ pli frua informo de Aleks Kadar, la ĝenerala sekretario de UEA, ne superos la sumon de 100 000 eŭroj, pri kiu la komitato decidis en 2013.
#000012
La nuna retejo de UEA jam de multaj jaroj estas administrata en Rusio. Ankaŭ la revuo Esperanto estas redaktata en Rusio.
#000013
Pro la atako de Rusio kontraŭ Ukrainio, sankcioj de EU haltigis internaciajn transpagojn al dek bankoj en Rusio. Spite tion UEA ŝajne daŭre sukcesas pagi honorarion al siaj tri kunlaborantoj en Rusio.
#000014
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000015
Imitinda lingvistika priskribo de Esperanto
#000017
Ke UEA-rilataj artikoloj ne plu allogas komentojn, estas tristiga indiko pri indiferento pri la nuna UEA. Oni ne interesiĝas pri tio, kion UEA faras aŭ ne faras, dum antaŭe ĝiaj (ne)faroj elvokis viglajn debatojn en diversaj forumoj. Sendepende de tio, ĉu UEA rikoltis laŭdojn aŭ mallaŭdojn, oni atentis pri ĝi kaj trovis ĝin grava. Ne eblas do ne konkludi, ke UEA perdis sian iaman prestiĝon kaj iĝis apenaŭ plu signifa. Sed kial oni interesiĝus pri ĝi, se eĉ la komitatanoj de UEA ne interesiĝas? La sakstrato de la reteja renovigo, pri kiu raportas la supra artikolo, naskis eĉ ne unu komenton aŭ demandon en la komitata diskutlisto, kiu iĝis nur anonctabulo.
#000019
Tio neinteresiĝo jam ekvideblis rilate al la UEA-forumo. Ĉu ne la kerna ideo estis, ke tiu estos retejo por la funkciuloj kaj la membroj de UEA komuniki kaj interŝanĝi ideojn? Tio ne okazis. La membroj ne alvenis, ĉar la funkciuloj ne alvenis (krom du, tri).
#000020
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000024
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000025
Aliĝi al 400 aliaj abonantoj
#000028